Eftir at hava spælt við okkum í níggju ár, hevur Lukasz Cieslewicz í dag býtt hvíta búnan um við tann ljósabláa hjá Víkingi Takk fyri tíðina, Lukasz Eftir at hava spælt við okkum í níggju ár, hevur Lukasz Cieslewicz í dag býtt hvíta búnan um við tann ljósabláa hjá Víkingi Tað er ein av stóru profilunum í føroyskum fótbólti, sum í dag hevur skift felag. Lukasz Cieslewicz kom til okkara í 2011, og síðani tá hevur hann tríggjar ferðir verið við til at vinna FM. Nevnliga í 2011, 2014 og 2015. Bæði í 2011 og 2015 varð Lukasz kosin ársins spælari í føroyskum fótbólti, og mangan hevur hann átt avgerandi leiklutin, tá hann hevur spælt fyri okkum. Umframt spælið á vøllinum, hevur Lukasz eisini virkað sum venjari hjá fleiri av ungdómsliðum okkara. Hann hevur nomið sær A-venjaraútbúgving hesi árini, sum hann hevur verið í Føroyum, so hvør veit, um vit ikki í framtíðini síggja Lukasz aftur í felagnum.